open-index/open-wikipedia-markdown huggingface dataset:
Omnipresent (filme)

***Omnipresent*** (en ) é un filme búlgaro de 2017 dirixido por Ilian Djevelekov. Foi escollido como candidato de Bulgaria para o Óscar ó mellor filme en lingua non inglesa na 91ª edición dos premios, mais finalmente non foi nomeado.

## Personaxes 
* Velislav Pavlov como Emil
* Teodora Duhovnikova como Anna
* Vesela Babinova como Maria
* Anastassia Liutova como Nia

## Notas 
## Véxase tamén 
### Outros artigos 
* Filmes de Bulgaria propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar

### Ligazóns externas 
*
Filmes propostos ó mellor filme internacional na 50ª edición dos Óscar

[200px|miniatura|[Moshé Mizrahi, director do filme gañador.]]
Os **seguintes 24 filmes**, todos eles de países diferentes, foron propostos na 50ª edición dos Óscar para o premio de mellor filme en lingua non inglesa. Os títulos salientados en azul e verde son os cinco filmes nomeados, en representación da Francia, Grecia, Israel, Italia e España. O galardón recaeu sobre Francia, co filme *La Vie devant soi* dirixido por Moshé Mizrahi.

Irán, Marrocos e Venezuela presentaron os seus filme por primeira vez.

## Propostas 
## Notas
Filmes propostos ó mellor filme internacional na 49ª edición dos Óscar

[200px|miniatura|[Jean-Jacques Annaud, director do filme gañador.]]
Os **seguintes 24 filmes**, todos eles de países diferentes, foron propostos na 49ª edición dos Óscar para o premio de mellor filme en lingua non inglesa. Os títulos salientados en azul e verde son os cinco filmes nomeados, en representación de Costa do Marfil, Alemaña Oriental, Francia, Italia e Polonia. O galardón recaeu sobre Costa do Marfil, co filme de Jean-Jacques Annaud *La Victoire en chantant*, converténdose no primeiro país subsahariano en presentar e gañar o galardón. O filme non sería aceptado segundo as normas actuais, xa que tanto o director como a produción do filme eran maioritariamente franceses. Costa do Marfil non volveu presentar un filme nesta categoría até a 88ª edición dos premios, con *Run*.

O Xapón non presentou un filme por primeira e única vez na historia. Alemaña Oriental recibiu o seu único nomeamento con *Jakob der Lügner*.

## Propostas 
## Notas
Annemiek van Vleuten

**Annemiek van Vleuten**, nada en Vleuten (Utrecht)  o 8 de outubro de 1982, é unha ciclista dos Países Baixos.
## Traxectoria 
Forma parte da escuadra navarra do Movistar. Comezou a competir a nivel profesional no ano 2008 no equipo Vrienden van het platteland e conseguiu a primeira vitoria na Novilon Eurocup Ronde Van Drenthe. No ano 2019 xa superara a sesenta vitorias como profesional entre as que destacan dos Giro Rosa (2018 e  2019), La Course by Le Tour de France do ano 2018 ou a Strade Bianche de 2019.

É tres veces campioa do mundo de ciclismo en ruta, acadando dous ounos na proba contra o crono de 2017 e 2018 e unha na proba en ruta de 2019 ande rodou escapada do pelotón durante 106 quilómetros  e sacando mais de dous minutos a súa gran rival Anna van der Breggen.

Participou nos Xogos Olímpicos de Londres onde axudou a súa compatriota Marianne Vos a acadar o ouro e tamén nos Xogos de Río onde sufriu unha terrible caída mentres lideraba a proba no descenso de Vista Chinesa.

## Notas
Electo Carballo Matos

**Electo Carballo Matos**, nado no Portádego (Rutis, Culleredo) o 5 de agosto de 1892 e finado o 18 de xullo de 1949, foi un político galego.

## Traxectoria 
Estudou o bacharelato na Coruña. Despois marchou a Arxentina. Retornou e fundou en 1910 a Sociedad Recreativa La Verdad de la Villa de Rutis, da que foi elixido presidente. Rexentou un taller de reloxería. Militante da Organización Republicana Gallega Autónoma, foi elixido alcalde de Culleredo en febreiro de 1932, logo do cesamento de Manuel Lastres Abente. Permaneceu no cargo até marzo de 1936. Cando se produciu o golpe de Estado do 18 de xullo de 1936 estivo agochado durante un tempo.

## Vida persoal 
Casou en Vilaboa con Josefa Naya Seijas en 1911.

## Véxase tamén 
### Bibliografía 
*
Manuel Rabanal Álvarez

**Manuel Rabanal Álvarez**, nado en La Magdalena de Canales (provincia de León) o 4 de febreiro de 1914 e finado en Santiago de Compostela en marzo de 1989, foi un profesor, escritor, poeta e tradutor español.

## Traxectoria 
Estudou de 1928 a 1931 na Universidade Pontificia Comillas, rematou a licenciatura na Universidade de Salamanca en 1940 e doutorouse en 1948 en Filoloxía Clásica pola Universidade de Madrid, coa tese *La idea de Destino en la Historiografía griega. Aportaciones al estudio de la Filosofía de la Historia en el mundo helénico*. Foi catedrático de ensino secundario en León, no Instituto Xelmírez e no Instituto Rosalía de Castro de Santiago e catedrático de grego na Universidade de Santiago de Compostela. Foi cofundador da revista poética *Espadaña* e fundou a revista *Gelmírez*. Colaborou en *La Noche* (onde levaba a sección Nebulosa), *ABC*, *Ya*, *Diario de León*, *El Correo Gallego* ou *Cuadernos de Estudios Gallegos*. Foi membro correspondente da Real Academia Galega e mais da Real Academia Española.

## Obras publicadas 
* *El cristo de Asorey: (poema)*, 1952. Porto y Cía. Editores.
* *El lenguaje y su duende (historias mágicas y lógicas de las palabras)*, 1967.
* *Hablas hispánicas; temas gallegos y leoneses*, 1967.
* *Grecia viva. Estudios sobre como los griegos somos nosotros*, 1972.
* *Haz de cuentos pavorosos*, 1980.
* *El teatro de Esquilo, visto desde Galicia y León*, 1984.
* *Maravillas idiomáticas*, 1987.
* *Nebulosas y otros escritos*, 1992.

; Colectivas
* *Diccionario griego-español* de Pabón-Echauri.
* *Homaxe da Galicia Universal*, 1958.
* *España antigua en las fuentes griegas*, 1970.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* , Florentino-Agustín (1989) "Recuerdo de Manuel Rabanal" *Diario de León*.
Froila Vermúdez (homónimos)

O nome **Froila Vermúdez** pódese referir a:

* **Froila Vermúdez**, conde de Galiza, proclamado rei en 866;
* **Froila Vermúdez de Trasancos**, señor da familia Froilaz-Traba (finado en 1091).
Rally de Noia de 1994

O **Rally de Noia de 1994** foi a 11ª edición de dito rally e a segunda proba da tempada 1994 do Campionato de Galicia de Rally. Celebrouse o 16 de abril de 1994 e o vencedor foi Javier Piñeiro.

## Resumo 
O rally caracterizouse polo gran número de abandonos, que provocaron que só chegaran á meta 14 dos 35 pilotos que tomaron a saída. Entre os pilotos que tiveron que abandonar estaban algúns dos favoritos, como o local Arturo Rial, Miguel Dopico ou Manuel Senra, que tras sufrir un espectacular accidente contra un muro foi evacuado en helicóptero ao Hospital Xeral con dúas costelas rotas, mentres que o seu copiloto, José Maceiras, foi evacuado en ambulancia. O accidente de Senra fixo que se anulase a primeira pasada por Montemuíño. Con estes abandonos Carlos Táboas colocouse primeiro até que a choiva lle provocou un trompo e a perda do liderado. Finalmente tamén tivo que abandonar. A vitoria foi finalmente para Javier Piñeiro, con Pedro Castañón segundo e Rafael Pérez terceiro.
## Clasificación 
## Notas
Graça Fonseca

**Graça Maria da Fonseca Caetano Gonçalves**, nada en Lisboa o 13 de agosto de 1971, é unha socióloga e política portuguesa, deputada electa á Asemblea da República na XIII Lexislatura e Ministra da Cultura no XXI Goberno Constitucional.
## Traxectoria
Graça Fonseca licenciouse en Dereito pola Facultade de Dereito da Universidade de Lisboa, concluíndo o máster en Socioloxía pola Facultade de Economía da Universidade de Coímbra, e o doutoramento en Socioloxía polo Instituto Universitario de Lisboa. Foi a primeira vez en Portugal que un político en funcións asumiu a súa homosexualidade. Por iso, recibiu o Premio Arco-iris de 2017 da ILGA Portugal.

## Notas
Bromodesoxiuridina

A **bromodesoxiuridina** ('''5-bromo-2'-desoxiuridina**, **BrdU**, **BUdR**, **BrdUrd**, **broxuridina'*) é un nucleósido sintético que é un análogo da timidina. O BrdU utilízase comunmente na detección de células en proliferación en tecidos vivos. A 5-bromodesoxicitidina e desaminada para formar BrdU.

A BrdU pode incorporarse a un ADN acabado de sintetizar de células en replicación (durante a fase S do ciclo celular durante a cal se replica o ADN), substituíndo a timidina durante a replicación do ADN. Despois poden utilizarse anticorpos específicos para a BrdU para detectar o composto químico incorporado (ver inmunohistoquímica), indicando así que células estaban replicando activamente o ADN. A unión do anticorpo require a desnaturalización do ADN, xeralmente ao expoñer as células a ácidos ou á calor.

A BrdU pode trasnmitirse dunha célula á célula filla durante a replicación. Demostrouse que a BrdU é detectable ata dous anos despois da súa infusión.

Como a BrdU pode substituír a timidina durante a replicación do ADN, pode causar mutacións, e o seu uso é, por tanto, un perigo potencial para a sáude. Porén, a concentracións radiosensibilizantes, a BrdU compórtase como mielosupresora, o que limita o seu uso para radiosensibilización.

A bromodesoxiuridina libera xenes silenciados por asociación coa histona causada pola metilación do ADN.

A BrdU pode tamén utilizarse para identificar microorganismos que respondan a substratos carbonados específicos en ambientes acuáticos e no solo. Un substrato carbonado engadido ás incubacións de mostras ambientais causa o crecemento de microorganismos que poden utilizar ese substrato. Estes microorganismos incorporarán despois a BrdU no seu ADN a medida que crecen. O ADN da comunidade pode despois ser illado e o ADN etiquetado con BrdU purificado usando unha técnica de inmunocaptura. A posterior secuenciación do ADN etiquetado pode utilizarse para identificar o taxon microbiano que participou na degradación da fonte de carbono engadida.

Porén, non é seguro que todos os microbios presentes nunha mostra ambiental poidan incorporar a BrdU na súa biomasa durante a síntese de ADN *de novo''. Por tanto, un grupo de microorganismos pode responder a unha fonte de carbono pero non ser detectados usando esta técnica. Ademais, esta técnica está nesgada cara a identificar microorganismos con xenomas ricos en A e T.

## Notas 
## Véxase tamén 
### Outros artigos 
* 5-Bromouracilo
* 5-Bromouridina
* 5-Etinil-2'-desoxiuridina
* Azul Trypan

### Ligazóns externas 
*BrdU en OpenWetWare
*Modificación por BrdU en ADN IDT
Explorer 29

**Explorer 29**, coñecido tamén como **GEOS 1** (acrónimo de *Geodetic Earth Orbiting Satellite*), foi un satélite artificial do programa Explorer da NASA lanzado o 6 de novembro de 1965 mediante un foguete Delta E desde Cabo Cañaveral.

## Características 
A misión de Explorer 29 foi realizar estudos xeodésicos. O satélite estabilizábase mediante gradente gravitatorio e alimentábase mediante células solares. Foi o primeiro satélite exitoso do Programa de Satélites Xeodésicos. Foi seguido por PAGEOS 1 e, dous anos máis tarde, por un satélite idéntico, Explorer 36, ao que sucedeu GEOS 3.

## Instrumentos 
Explorer 29 levaba a bordo cinco instrumentos:

*Sistema de baliza óptica.
*Reflector láser.
*Sistema de radio Doppler.
*Transpondedor SECOR.
*Seguimento por radio.

## Notas 
## Véxase tamén 
### Outros artigos 
*Delta E
*Explorer 36
*Programa Explorer
*GEOS 3
*PAGEOS 1
Explorer 36

**Explorer 36**, coñecido tamén como **GEOS 2** (acrónimo de *Geodetic Earth Orbiting Satellite*), foi un satélite artificial do programa Explorer da NASA lanzado o 11 de xaneiro de 1968 mediante un foguete Delta E1 desde a base Vandenberg da Forza Aérea.

## Características 
A misión de Explorer 36, ao igual que a do seu predecesor Explorer 29, foi realizar estudos xeodésicos. O satélite estabilizábase mediante gradente gravitatorio e alimentábase mediante células solares. A súa misión foi continuada por GEOS 3.

## Instrumentos 
Explorer 36 levaba a bordo nove instrumentos:

*Sistema de baliza óptica.
*Reflector láser.
*Sistema de radio Doppler.
*Transpondedor SECOR.
*Seguimento por radio.
*Transpondedor de radar en banda C.
*Sistema Minitrack da NASA.
*Detector de electróns en precipitación.
*Magnetómetro.

## Notas 
## Véxase tamén 
### Outros artigos 
*Delta E1
*Explorer 29
*Programa Explorer
*GEOS 3
Filmes propostos ó mellor filme internacional na 92ª edición dos Óscar

[miniatura|[Bong Joon-ho dirixiu o primeiro filme de Corea do Sur en gañar o premio, *Gisaengchung* (2019).]]
Esta é unha lista dos filmes propostos na 92ª edición dos Óscar para o **mellor filme internacional**. A Academia das Artes e das Ciencias Cinematográficas (AMPAS) convidou ás industrias cinematográficas de varios países a presentar o seu mellor filme para o Óscar ó mellor filme internacional cada ano dende que o premio foi creado na edición de 1956. O premio é presentado anualmente pola Academia para un filme producido fóra dos Estados Unidos cun diálogo maioritariamente en lingua non inglesa. O Comité do Premio Internacional de Longametraxes supervisa o proceso e revisa todos os filmes enviados.

Os filmes presentados teñen que ser estreados nos cinemas dos respectivos países entre o 1 de outubro de 2018 e o 30 de setembro de 2019. A data límite para presentar as propostas foi o 1 de outubro de 2019, e a Academia anunciou a lista de filmes elixibles o 7 de outubro de 2019. Un total de 94 países presentaron un filme, cun número récord de 93 propostas aceptadas. Tres países presentaron un filme por vez primeira. Ghana enviou *Azali*, Nixeria enviou *Lionheart*, e Uzbekistán enviou *Issiq non*. Porén, o 4 de novembro de 2019, a Academia descualificou a proposta de Nixeria xa que a maioría do diálogo estaba en inglés.

De toda a lista, só dez filmes pasaron á lista curta, que foron anunciados o 16 de decembro de 2019, cos cinco nomeados finais sendo anunciados o 13 de xaneiro de 2020. *Gisaengchung* de Bong Joon-ho gañou o Premio para Corea do Sur, así como o Óscar ó mellor filme, converténdose no primeiro filme en lingua non inglesa en conseguilo.

## Propostas 
## Cambios 
* O filme de Afganistán, *Hava, Maryam, Ayesha*, non apareceu na listaxe oficial porque apareceron dúbidas sobre a lexitimidade do comité nacional que a seleccionou. Os cineastas discutiron a descualificación argumentando que se as partes en pidgin nixeriano, inintelixible para falantes de inglés, se contasen por separado, o inglés constituiría menos do 50% de todo o diálogo. Porén, a Academia mantivo a súa decisión inicial.
* *Lionheart*, de Nixeria, primeiro filme enviado polo país, foi descualificado en novembro de 2019. Só 11 dos 95 minutos do filme teñen diálogos que non son en inglés, o que viola as regras da Academia.
* Informouse de que Uganda seleccionara *Kony: Order from Above*, mais o comité de selección ugandés dixo que o filme non tiña os requisitos mínimos para a súa selección e non foi enviado.

## Notas
Rally de Ferrol de 1994

O **Rally de Ferrol de 1994** foi a 25ª edición de dito rally e a terceira proba da tempada 1994 do Campionato de Galicia de Rally. Celebrouse o 28 de maio de 1994 e o vencedor foi o piloto local Miguel Dopico.

## Itinerario 
O rally constou de 12 treitos: dúas pasadas polo treito de Vilariño, dúas polo Castelo, tres polo Deveso, tres por Cerdido e dúas por Recemel. En total os vehículos recorreron 466,7&nbsp;km dos cales 87,3 foron cronometrados. A saída realizouse ás dez da mañá no recinto feiral de Punta Arnela e a chegada foi no mesmo lugar sobre a medianoite.

## Resumo 
Miguel Dopico máis o seu copiloto Álvaro Louro colocáronse líderes dende o principio e xa non perderon a posición ata o final da proba. Por detrás chegaron sen demasiado problema José Manuel López Castrillón e Germán Castrillón. Este último, vencedor os últimos catro anos, participou esta vez como copiloto, aínda que tomou o mando do coche nalgúns treitos, reservándose para marchar inmediatamente para Asturias á disputa doutro rally.

## Clasificación 
## Notas
GEOS 3

**GEOS 3** (acrónimo de *Geodetic Earth Orbiting Satellite*) foi un satélite artificial da NASA lanzado o 9 de abril de 1975 mediante un foguete Delta 1410 desde a base Vandenberg da Forza Aérea.

## Características 
A misión de GEOS 3, ao igual que a dos seus predecesores Explorer 29 (GEOS 1) e Explorer 36 (GEOS 2), foi realizar estudos xeodésicos. GEOS 3 non pertencía ao programa Explorer. O satélite tiña forma de octaedro de 1,22 m de diámetro e 1,11 m de altura coroado por unha pirámide truncada cun reflector parabólico na parte contraria. Un mastro estendíase 6,1 m a partir da pirámide truncada un anel de retrorreflectores láser rodeaba a antena parabólica.

Entre os obxectivos de GEOS 3 estaba un experimento de altimetría para calibrar outros sistemas de radar en banda C e facer un experimento de seguimento entre satélites xunto co satélite ATS 6 usando tranpondedores en banda S.

## Instrumentos 
GEOS 3 levaba a bordo sete instrumentos:

*Sistema de retrorreflectores.
*Dúas antenanas en banda C.
*Unha antena en banda S.
*Unha antena de retransmisión ATS.
*Unha antena en VHF.
*Un altímetro radar.
*Unha baliza Doppler.

## Notas 
## Véxase tamén 
### Outros artigos 
*Delta 1410
*Explorer 29
*Explorer 36
César Lorenzo Gil

**César Lorenzo Gil**, nado en Cequeliños (Arbo) en 1977, é un xornalista, editor e escritor galego, tamén coñecido como **César Cequeliños**.

## Traxectoria 
Estudou Xornalismo na Universidade de Santiago de Compostela. Foi coordinador de *A Nosa Terra Diario* (2008-2011). Colaborou en *Praza Pública*. É director de Aira Editorial e editor da revista literaria *Biosbardia*. Forma parte do comité de redacción da revista *Luzes* e do consello de redacción de *Protexta*.
[miniatura|Con [Antonio Seijas e Ramón Rozas na libraría Paz de Pontevedra en marzo de 2023.]]
Foi correspondente de *El Correo Español-El Pueblo Vasco* en Galicia, redactor en *Meta Sport*, colaborador de EFE.

## Obra 
Asinada como **César Cequeliños**.

### Novela 
* *A gran novela galega* (2023). Cangas: Rinoceronte Ed. 256 páxs. ISBN 9788419040077. Foi publicada por entregas en Biosbardia.
* *Sábeme a salamántiga o ceo da boca* (2024). Vigo: Galaxia. 540 páxs. ISBN 9788411763448. 
### Infanto-xuvenil 
* *Animais míticos do Camiño de Santiago* (2022). Allariz: Aira Ed. 40 páxs. ISBN 9788412559316.
* *Historia da Galicia pequeniña* (2022). Allariz: Aira Ed. 64 páxs. ISBN 9788412451290. Con Jorge Campos.
* *Animais míticos do Camiño de Santiago* (2025). Con Jorge Campos. Aira Ed. 40 páxs. ISBN 978-84-125593-1-6.
## Premios
*Premio Torrente Ballester 2023 por *Sábeme a salamántiga o ceo da boca*.

## Notas
Shira Haas

**Shira Haas**, (en ) nada o 11 de maio de 1995, é unha actriz israelí. Gañou recoñecemento grazas a varios papeis que interpretou en filmes e series de televisión de Israel, como *Shtisel*. En 2020 acadou fama internacional polo seu papel protagonista na miniserie de Netflix *Unorthodox*.

## Filmografía selecta 
### Cinema 
### Televisión 
## Notas 
## Véxase tamén
Andrés Pan Vieiro

**Andrés Pan Vieiro**, finado na Coruña o 12 de decembro de 1984, foi un perito agrícola e político galego.

## Traxectoria 
Perito agrícola en Culleredo. Na ditadura de Primo de Rivera foi nomeado alcalde de Culleredo. Puxo en marcha Bibliotecas circulantes nas escolas do concello.

## Vida persoal 
Casou con Sara Vázquez García.
## Notas
Geomalacus maculosus

***Geomalacus maculosus*** é unha especie de molusco gasterópodo da familia Arionidae, da orde dos estilomatóforos.

## Distribución xeográfica 
Atópase en Irlanda, Portugal e España.

## Véxase tamén 
### Outros artigos 
* Catálogo galego de especies ameazadas
* Lista de gasterópodos de Galicia

### Bibliografía 
* Castillejo J. & Iglesias J. (2 de maio de 2007) 2007. [*Geomalacus (Geomalacus) maculosus Allman, 1843*](https://web.archive.org/web/20100619032818/http://carn.ua.es/CIBIO/es/lrie/fichas/Geomalacus(Geomalacus)Maculosus.pdf). Libro Rojo de los Invertebrados de España, páxinas 351-352.
* (en inglés)  (xaneiro de 2008) *Species Action Plan. Kerry Slug. Geomalacus maculosus*. National Parks & Wildlife Service, Department of the Environment, Heritage and Local Government, Ireland. 9 pp.
* Mollusc Specialist Group 1996. *Geomalacus maculosus*.   2006 IUCN Red List of Threatened Species.
Tapputi

**Tapputi**, tamén coñecida como **Tapputi-Belatekallim** («*Belatekallim*» refírese á muller supervisora dun palacio), é considerada a primeira química da historia.

## Traxectoria
Considerada precursora dos actuais perfumes, é mencionada nunha táboa cuneiforme -datada ao redor do 1200 a.C. na Mesopotamia babilónica- na que aparecen algunhas das súas receitas. Usaba flores, aceite e cálamo xunto con cyperus, mirra e bálsamo. Agregaba auga ou outros solventes, logo destilábaos e filtraba varias veces. Esta é tamén a máis antiga referencia conservada dun alambique. Nesta táboa tamén aparece outra persoa cuxo nome –(–)ninu– aparece parcialmente borrado, e que probablemente era axudante de Tapputi. Descríbese a ambas mulleres como perfumistas.

O título de *Belakkallilm* –supervisora de palacio– para Tapputi indica que ocupaba un lugar destacado na sociedade, dende logo elaborando os seus perfumes para a realeza, pero tamén como supervisora no palacio real.

## Notas 
## Véxase tamén 
### Outros artigos
* Cronoloxía da química
Slava (filme)

***Slava*** (en ) é un filme búlgaro-grego de 2016 escrito e dirixido por Kristina Grozeva e Petar Valchanov. É o segundo filme da "triloxía dos recortes de xornal", sendo unha parábola social e realista sobre os temas de corrupción, as diferenzas de clase e as diferenzas do rural e o urbano na sociedade búlgara contemporánea.

## Personaxes 
* Stefan Denolyubov como Tsanko Petrov
* Margita Gosheva como Julia Staykova
* Kitodar Todorov como Valeri
* Milko Lazarov como Kiril Kolev
* Georgi Stamenov como Doutor
* Ivan Savov como Ministro Kanchev
* Mira Iskarova como Galya
* Hristofor Nedkov como Porter

## Notas 
## Véxase tamén 
### Outros artigos 
* Filmes de Bulgaria propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar

### Ligazóns externas 
*
Karatsi

***Karatsi*** () é un filme búlgaro de 2015 dirixido por Ivaylo Hristov. Gañou o premio Xurxo de Ouro no Festival Internacional de Cinema de Moscova de 2015. Foi escollido como candidato de Bulgaria para o Óscar ó mellor filme en lingua non inglesa na 89ª edición dos premios, mais finalmente non foi nomeado.

## Elenco 
* Elena Telbis
* Deyan Donkov
* Ovanes Torosian
* Georgi Gotzin
* Plamen Dimov

## Notas 
## Véxase tamén 
### Outros artigos 
* Filmes de Bulgaria propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar

### Ligazóns externas 
*
Premio Celanova Casa dos Poetas

O Concello de Celanova e a Fundación Curros Enríquez conceden, anualmente, desde 1985, o **Premio Celanova Casa dos Poetas**, co fin de recoñecer a unha persoa ou entidade que ó longo da súa vida se teña significado especialmente por desenvolver un intenso labor a prol da cultura galega en tódalas súas facetas, ou da propia Galicia.

## Descrición 
Sen dotación económica, o premiado recibe unha placa ou diploma conmemorativo e unha medalla de prata deseñada polo escultor Acisclo Manzano, que ten por unha cara a casa de Manuel Curros Enríquez e pola outra cinco letras "C" concéntricas, que simbolizan á Casa dos Poetas, a Curros, a Celanova, a Castor Elices e a Celso Emilio Ferreiro. O premio entrégase nun acto que se celebra o primeiro domingo de setembro inmediato ó 31 de agosto, que é a data do pasamento de Celso Emilio.

## Premiados 
## Notas 
;Referencias

## Véxase tamén 
### Bibliografía 
* 

### Ligazóns externas 
* http://www.currosenriquez.es/premio-casa-dos-poetas/
Festival Internacional de Cinema de Moscova

O **Festival Internacional de Cinema de Moscova** (en , translit. *Moskóvskiy myezhdoonaródniy kinofyestivál*) é o festival de cinema de Moscova, que se celebrou por vez primeira no ano 1935 e se converteu nun festival regular dende o ano 1959. O festival foi celébrase anualmente dende o ano 1999.

O maior premio do festival é unha estatua de San Xurxo matando o dragón, como se representa no escudo de armas da cidade de Moscova. Nikita Mikhalkov foi o presidente do festival dende o ano 2000.

## Notas 
## Véxase tamén 
### Ligazóns externas 
* Páxina oficial
GeoStar-1

**GeoStar-1**, antes coñecido como **Aquila**, é un bus para satélites fabricado pola empresa Orbital ATK.

## Características 
O bus GeoStar-1 é un bus compacto e flexible que pode adaptarse para misións tanto civís como militares, incluíndo satélites meteorolóxicos, de observación terrestre, intelixencia e recoñecemento e comunicacións. Está optimizado para o seu uso na órbita xeoestacionaria pero pode adaptarse a órbitas máis baixas, para ser lanzado con foguetes Minotaur, Falcon e outros. Está deseñado para tempos de vida de ata oito anos, proporcionando entre 200 e 1500 W de potencia á súa carga mediante paneis solares. A masa da carga útil pode ser de ata 150&nbsp;kg.

## Satélites co bus GeoStar-1 
Os satélites que fan uso do bus GeoStar 1:

*GSSAP 1 (Hornet 1, USA 253)
*GSSAP 2 (Hornet 2, USA 254)
*GSSAP 3 (Hornet 3, USA 270
*GSSAP 4 (Hornet 4, USA 271)
*GSSAP 5 (Hornet 5)
*GSSAP 6 (Hornet 6)
*MITEx A (Wild Geese, USA 187)

## Notas 
## Véxase tamén 
### Outros artigos 
*GeoStar-2
*GeoStar-3
GeoStar-2

**GeoStar-2** é un bus para satélites fabricado pola empresa Orbital ATK.

## Características 
O bus GeoStar-2 é un bus está deseñado para tempos de vida de 15 anos en órbita xeosincrónica, aínda que pode ser adaptado para outro tipo de órbitas. É compatible cos lanzadores Delta II, Ariane, Proton e Longa Marcha. A estrutura do bus consiste nun corpo rectangular co motor nunha das bases. A carga útil, de ata 200&nbsp;kg, pode instalarse na parte inferior ou superior do corpo con respecto dos paneis solares, que proporcionan polo menos 555 W de potencia.

## Satélites co bus GeoStar-2 
Os satélites que fan uso do bus GeoStar 2:

*AMC 21
*Amazonas 4A
*Azerspace (Africasat 1a)
*Eutelsat 5
*Galaxy 12
*Galaxy 14
*Galaxy 15
*Galaxy 30
*Horizons 2
*HYLAS 2
*Intelsat 11
*Intelsat 15
*Intelsat 16
*Intelsat 18
*Intelsat 23
*Koreasat 6 (Olleh 1)
*MEASAT 3a
*MEXSAT 3
*N-Star c
*New Dawn (Intelsat 28)
*NSS 9
*Optus D1
*Optus D2
*Optus D3
*SES 1
*SES 2
*SES 3
*SES 8
*Sky-Mexico 1
*Star One C3
*Thaicom 6 (AfriCom 1)
*Thaicom 8
*Thor 5

## Notas 
## Véxase tamén 
### Outros artigos 
*GeoStar-1
*GeoStar-3
GeoStar-3

**GeoStar-3** é un bus para satélites fabricado pola empresa Orbital ATK.

## Características 
O bus GeoStar-3 é unha evolución do GeoStar-2, aumentando as prestacións do anterior. GeoStar 3 usa baterías e paneis solares mellorados, capaces de producir ata 8000 W de potencia. Pode levar ata 800&nbsp;kg de carga útil e diferentes combinacións de antenas e reflectores.

## Satélites co bus GeoStar-3 
Os satélites que fan uso do bus GeoStar 3:

*Al Yah 3
*ASBM 1 (GX 10A)
*ASBM 2 (GX 10B)
*GovSat 1 (SES 16)
*HYLAS 4
*MEV 1
*MEV 2
*MRV (RSGS)

## Notas 
## Véxase tamén 
### Outros artigos 
*GeoStar-1
*GeoStar-2
Kalifat

***Kalifat*** é unha serie de televisión sueca estreada no ano 2020. Tódolos episodios foron dirixidos por Goran Kapetanović a partir dun guión escrito por Wilhelm Behrman e Niklas Rockström. Estreouse o 12 de xaneiro de 2020 a través de Sveriges Television. Converteuse na serie máis vista na historia de SVT Play. *Kalifat* estreouse internacionalmente a través de Netflix o 18 de marzo de 2020.

A miniserie aborda o tema do fanatismo relixioso, e conta a historia de Fatima, unha axente do Servizo de Seguridade Sueco, que recibe un aviso de que se está a artellar un ataque terrorista en Suecia.

## Personaxes 
* Gizem Erdogan como Pervin El Kaddouri
* Aliette Opheim como Fatima Zukic
* Nora Rios como Suleika "Sulle" Wasem
* Amed Bozan como Husam El Kaddouri
* Yussra El Abdouni como Lisha Wasem
* Arvin Kananian como Nadir Al-Shahrani
* Lancelot Ncube como Ibrahim "Ibbe" Haddad
* William Legue como Omar Soudani
* Simon Mezher como Suleiman Wasem
* Amanda Sohrabi como Kerima
* Albin Grenholm como Calle
* Marcus Vögeli como Jakob Johannisson
* Nils Wetterholm como Emil Johannisson

## Notas 
## Véxase tamén 
### Ligazóns externas 
* Páxina oficial 
*
Segisaurus

***Segisaurus*** (que quere dicir "lagarto do canón Segi") é un xénero de dinosauro terópodo pequeno que medía aproximadamente 1 metro de lonxitude. O único espécime coñecido foi descuberto nun estrato do Xurásico temperán do canón Tsegi, Arizona, polo cal recibe o seu nome. *Segisaurus* é o único dinosauro escavado e descuberto nesa área.

## Descrición 
O *Segisaurus* viviu hai uns 183 millóns de anos durante o período Xurásico. Tiña o tamaño aproximado dun ganso e foi un terápodo bípede primitivo. *Segisaurus* medía arredor dun metro de longo, medio metro de alto e roldaba os 4 a 7 quilogramos de peso. Era áxil e insectívoro, aínda que é posible que tamén rapinase carne. Tiña unha estrutura semellante á dos paxaros, con pescozo elongado e flexible e un corpo robusto. *Segisaurus* tiña patas con tres dedas e unhas pernas poderosas que eran longas en comparanza coa lonxitude do seu corpo. Ó igual que as súas patas, *Segisaurus* tiña unha cola e antebrazos longos. As súas clavículas non eran diferentes ás dun paxaro, reforzando así os argumentos dos científicos de que os dinosauros estaban relacionados coas aves. *Segisaurus* é descrito a partir dun único espécime, o hlotipo UCMP 32101, que era un subadulto. O tamaño final dun *Segisaurus* adulto é descoñecido. Estrañamente, as clavículas que se atopan no espécime de *Segisaurus* non aparecen noutros dinosauros desa era. Unha interpretación especulativa de Charles Lewis Camp suxire que estes ósos apoiábanse como os pataxios do xénero *Draco* no pescozo para mellorar a habilidade do animal de moverse con rapidez. *Segisaurus* é significativo porque demostra que a clavícula estaba presente nos primeiros terópodos.

## Notas
Felipe Bárcena Castro

**Felipe Bárcena Castro**, IV Conde de Torrecedeira, nado en Vigo en maio de 1906 e finado na mesma cidade o 4 de agosto de 1984, foi un político galego.

## Traxectoria 
Fillo de Manuel Bárcena Andrés, II Conde de Torrecedeira. Oficial do Banco de España en Vigo. Xefe local de Falange Española de Vigo, foi detido en Vilagarcía de Arousa o 1 de xullo de 1936 cando participaba con outros falanxistas nunha reunión clandestina co xefe de Falange de Galicia Daniel Buhigas. Co golpe de Estado do 18 de xullo de 1936 ingresou voluntario no exército sublevado, e déronlle o mando dunha centuria de falanxistas pontevedreses que se uniu á Legión Gallega de Falange. Foi ferido na fronte de Aragón en novembro de 1936. Foi nomeado inspector nacional do servizo de excombatentes en novembro de 1939. Coronel de Infantaría. Herdou o título nobiliario do seu irmán Manuel Bárcena Castro en 1962.

## Vida persoal 
Casou con Pilar Varela de Limia País e foi pai de Felipe, María del Carmen, Obdulia, María Teresa, Inmaculada, María Isabel e Alfredo Bárcena Varela de Limia.
## Notas
Dactilopíidos

A dos **dactilopíidos** ou **dactilópidos** (*Dactylopiidae*) é unha familia de insectos hemípteros da superfamilia dos cocoideos, que comprende un único xénero, ***Dactylopius***.

Estes insectos coñécense comunmente como **cochinillas**, nome que tamén se refire especificamente á súa especie máis coñecida, a cochinilla (*Dactylopius coccus*).

A cochinilla é un insecto de importancia económica e histórica como fonte principal da tintura carmín que, segundo moitos informes, utilizouse para este propósito nas Américas desde o século X.

#### Familia 
O nome da familia está formado, como é a norma, sobre a raíz do nome do seu xénero tipo (e neste caso único), *Dactylopius*, coa adición do sufixo do latín científico *-idae*, propio das familias de animais.

### Especies 
Como quedou dito, o xénero é monotípico.

No xénero describíronse once especies. Ademais das nove que durante moito tempo se integraban no xénero, *D. bassi* foi transferida do xénero *Coccus* en 2001, e *D. gracilipilus* describiuse recentemente, en 2012.

As especies son:

**Dactylopius austrinus* 
**Dactylopius bassi* 
**Dactylopius ceylonicus*
**Dactylopius coccus* 
**Dactylopius confertus*
**Dactylopius confusus*
**Dactylopius gracilipilus*
**Dactylopius opuntiae* 
**Dactylopius salmianus*
**Dactylopius tomentosus*
**Dactylopius zimmermanni*

## Notas 
## Véxase tamén 
### Bibliografía 
*
* Chávez Moreno, C. K. (22 de outbro de 2010). "The *Opuntia* (Cactaceae) and *Dactylopius* (Hemiptera: Dactylopiidae) in Mexico: a historical perspective of use, interaction and distribution with particular emphasis on chemical and phylogenetic aspects of the *Dactylopius* species". VII International Congress on Cactus & Cochineal, Agadir, Marrocos.
*
*
*
*
*
*

### Outros artigos 
* Hemípteros
* Esternorrincos
* Cocoideos

### Ligazóns externas 
*
*
*
*
*
*
Alma Gallega (Madrid)

***Alma Gallega*** foi unha revista editada en Madrid en 1931.
## Historia e características 
Subtitulada *Revista quincenal ilustrada*, apareceu en setembro de 1931. Dirixida por Rufino Franco Montero, o xefe de información era J. Rodríguez López. Aínda se publicaba en novembro de 1931.

## Notas 
## Véxase tamén 
### Bibliografía
Cocoideos

A dos **cocoideos** (*Coccoidea*), coñecidos vulgarmente como **cochinillas**, ou tamén como **insectos con escamas**, é   unha superfamilia de pequenos insectos da orde dos hemípteros e da suborde dos esternorrincos.

### Etimoloxía 
O nome científico *Coccoidea* está formado sobre a base da raíz do seu xénero tipo, *Coccus*, e o sufixo do latín científico *-oidea*, propio das superfamilias de animais.

### Familias 
Segundo o ITIS, a superfamilia comprende as familias seguintes: 

* Aclerdidae
* Asterolecaniidae
* Coccidae
* Conchaspididae
* Dactylopiidae
* Diaspididae
* Eriococcidae
* Kermesidae
* Kermidae
* Lacciferidae
* Margarodidae
* Ortheziidae
* Pseudococcidae

## Características 
Varían moito na súa aparencia, desde organismos moi pequehos (1-2&nbsp;mm) de cubertas cerosas, até outros brillantes duns 5&nbsp;mm e criaturas cubertas con cera melosa. As femas adultas son na súa maioría inmóbiles (como as da familia dos pseudocócidos) e están fixadas permanentemente ás plantas que parasitan. Segregan unha cuberta de cera para a súa defensa.

## Notas 
## Véxase tamén 
### Bibliografía 
* Ben-Dov, Y. (2011): "An updated checklist of the scale insects (Hemiptera: Coccoidea) of the Margarodidae *sensu lato* group. *Zootaxa* **2859**: 1-62.
* Gullan, P. J. & Cook, L. G. (2007): "Phylogeny and higher classification of the scale insects (Hemiptera: Sternorrhyncha: Coccoidea)", pp.&nbsp;413–425 en Zhang, Z.-Q. & Shear, W. A., eds. "Linnaeus tercentenary: progress in invertebrate taxonomy". *Zootaxa* **1668**: 1–766. 
* Hodgson, C. & Foldi, I. (2006): "A review of the Margarodidae *sensu* Morrison (Hemiptera: Coccoidea) and some related taxa based on the morphology of adult males". *Zootaxa* **1263**: 1-250.
* Koteja, J. & Azar, D. (2008): "Scale insects from Lower Cretaceous amber of Lebanon (Hemiptera: Sternorrhyncha: Coccinea). *Alavesia* **2**: 133-167.
* Williams, D. J. (2007): "Carl Linnaeus and his scale insects (Hemiptera: Coccoidea)", pp.&nbsp;427–490 en: Zhang, Z.-Q. & Shear, W. A., eds. Abstract & excerpt "Linnaeus tercentenary: progress in invertebrate taxonomy". *Zootaxa*, **1668**: 1–766. 
* Williams, D. J. (2011): Preview "Some words used in scale insect names (Hemiptera: Sternorrhyncha: Coccoidea)". *Zootaxa* **3087**: 66–68.

### Ligazóns externas 
* ScaleNet homepage
* Cochinilla do algodón: a peste que disparou un control de pragas revolucionario . (Con fotos).
* Diaspididae do Mundo .
Alma (revista)

***Alma*** foi unha revista editada na Coruña en 1929.

## Historia e características 
Subtitulada *Revista mensual literario-ilustrada*, apareceu a finais de outubro de 1929. Fundada e dirixida por Julio Villacastín Contreras, Antonio Derody era o seu director literario. Entre os seus colaboradores figuraban Gerardo Abad Conde, Recasens, Plácido Peña Novo e Juan González del Valle.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Michael L. Gernhardt

**Michael Landon Gernhardt**, nado en Mansfield (Ohio) o 4 de maio de 1956, é un astronauta estadounidense que formou parte das misións STS-69, STS-83, STS-104 e STS-94.

## Traxectoria
Gernhardt graduouse en física pola Universidade Vanderbilt en 1978 e é máster en ciencias e doutor en bioenxeñería pola Universidade de Pensilvania en 1983 e 1991 respectivamente.

Foi seleccionado como astronauta pola NASA en marzo de 1992. Participou nas misións STS-69, STS-83, STS-104 e STS-94, pasando un total de 43,29 días no espazo.

## Notas 
## Véxase tamén 
### Outros artigos 
*STS-69
*STS-83
*STS-104
*STS-94
Antonio Rodríguez Zapata

**Antonio Rodríguez Zapata**, nado en Huesca a finais da primeira década do século XX, foi un avogado e escritor galego.

## Traxectoria 
Fillo de Eumenio Rodríguez Rodríguez, que era catedrático de lingua francesa no Instituto de Huesca. Instalouse na Coruña coa familia en 1913. Estudou Dereito na Universidade de Santiago de Compostela, e obtivo a licenciatura en 1932. Colaborou en *La Voz de Galicia*, publicou a novela curta *Un drama en la ciudad sonrisa*, dedicada a Plácido Peña Novo, e foi director literario da revista *Alma* co pseudónimo **Antonio Derody**. Na República exerceu como avogado na Coruña e impartiu conferencias no Casino Republicano da cidade.

Co golpe de Estado do 18 de xullo de 1936 foi xulgado na Coruña por rebelión e o seu caso foi sobresido. Incoáronlle expediente de responsabilidades políticas en 1941. En setembro de 1939 obtiveron el e a súa muller en Barcelona sendos salvocondutos para viaxar ao estranxeiro. Emigrou a Uruguai nos anos corenta. Nos anos cincuenta publicou en España novelas e teatro co pseudónimo **Antonio de Huesca**.

## Obras 
* *Un drama en la ciudad sonrisa*, 1929.
* *El trono de fieltro gris*, 1954.
* *Los acabados*, 1958.
* *Gibraltar (drama en cuatro actos)*, 1958.
* *Hechicera Babilonia (Argumento cinematográfico)*, 1980.

## Vida persoal 
Casou na Coruña con Asunción Pérez-Cabello García o 29 de xuño de 1935, e foi pai do maxistrado Jorge Rodríguez-Zapata Pérez.

## Notas
Alexander Gerst

**Alexander Gerst**, nado en Kuenzelsau o 3 de maio de 1976, é un astronauta alemán que formou parte das misións Soiuz TMA-13M e Soiuz MS-09 e foi membro das expedicións 40, 41, 56 e 57 á Estación Espacial Internacional.

## Traxectoria
Gerst graduouse en xeofísica pola Universidade de Karlsruhe en 2003 e é máster en ciencias da Terra pola Universidade Victoria en Wellington (Nova Zelandia).

Foi seleccionado como astronauta pola ESA en maio de 2009. Participou nas misións Soiuz TMA-13M e Soiuz MS-09 e foi membro das expedicións 40, 41, 56 57 á Estación Espacial Internacional. Pasou un total de 362,08 días no espazo.

## Notas 
## Véxase tamén 
### Outros artigos 
*Soiuz TMA-13M
*Soiuz MS-09
*Expedición 40
*Expedición 41
*Expedición 56
*Expedición 57
GF-02

**GF02** é a designación dun motor foguete usado como terceira etapa no lanzador chinés CZ-1.

## Características 
O motor GF-02 usa polisulfuro como propelente sólido. Foi desenvolvido a finais dos anos 1960 e converteuse no primeiro motor de propelente sólido de acendido no baleiro fabricado na China. Usábase como terceira etapa do CZ-1.

## Notas 
## Véxase tamén 
### Outros artigos 
*CZ-1
Chopinzinho

**Chopinzinho** é unha cidade e concello do Estado brasileiro do Paraná.

## Etimoloxía 
O topónimo Chopinzinho deriva do río co mesmo nome, afluente do río Chopim, que leva o nome dun paxaro negro chamado en portugués *Chopim* ou *Chupim*, *Molothrus bonariensis*, antigamente abundante na rexión.

## Notas
## Véxase tamén
### Ligazóns externas 
* Prefectura
Presidente de Corea do Norte

[dereita|miniatura|300x300px|[Kim Il-sung foi a única persoa en ocupar a presidencia de Corea do Norte.]]

O cargo de **presidente da República Popular Democrática de Corea** foi estabelecido na Constitución de Corea do Norte en 1972. Até entón Kim Il-sung, gobernante do país, foi primeiro ministro e secretario xeral do Partido dos Traballadores de Corea. En 1972, foi creada a presidencia e Kim Il-sung foi elixido para o mando pola Asemblea Popular Suprema. Kim foi presidente até 1994, ano no que morreu sen deixar unha sucesión formal.
En 1998 unha emenda á constitución aboliu a presidencia e estabeleceu o título honorífico de Presidente Eterno da República outorgada a Kim Il-sung.

Actualmente non hai ningún presidente da República Democrática de Corea, xa que ese cargo foi abolido na constitución vixente e os poderes inherentes ao mesmo divididos entre tres funcións actuais:

* O presidente do Partido dos Traballadores de Corea, cargo actualmente ocupado por Kim Jong-un.
* O presidente da Asemblea Suprema do Pobo, cargo ocupado por Choe Ryong-hae.
* O presidente da Comisión Nacional de Defensa, tamén ocupado por Kim Jong-un.

A constitución actual divide formalmente o poder da presidencia entre estes tres cargos, con Kim Jong-Un como gobernante de facto (co título de Líder Supremo de Corea do Norte).

## Véxase tamén 
### Outros artigos 
* Presidente Eterno da República
Lily Collins

**Lily Jane Collins**, nada o 18 de marzo de 1989 en Guildford, Surrey, Inglaterra, é unha actriz, modelo e escritra británica-estadounidense. É a filla do músico inglés Phil Collins e da estadounidense Jill Tavelman. O seu primeiro papel na pantalla foi na serie da BBC *Growing Pains* cando tiña dous anos. Posteriormente estou xornalismo na Universidade do Sur de California, e sendo adolescente escribiu para as revistas *Seventeen*, *Teen Vogue* e *The Los Angeles Times*.

Collins tamén é autora, e o seu primeiro libro, *Unfiltered: No Shame, No Regrets, Just Me*, foi lanzado no ano 2017 con aclamación da crítica.

## Traxectoria 
É filla do músico británico Phil Collins, media irmá da actriz Joely Collins e do músico Simon Collins. Ela formouse na Harvard-Westlake School e estudou xornalismo televisivo na Universidade do Sur de California.

## Filmografía 
### Cinema 
### Televisión 
## Notas 
## Véxase tamén
Erysiphe

[miniatura|240px|Esquema do [micelio de *Erysiphe necator* (=  *Uncinula necator*).]]
***Erysiphe*** é un xénero de fungos ascomicetos da clase dos leotiomicetos, que é o tipo da orde das erisifales e da súa única familia, a das  erisifáceas.

Moitas das especies deste xénero son patóxenos de plantas, ás que causan enfermidades coñecidas como dos "mofos pulverulentos", como o oídio do carballo.

## Especies 
O xénero inclúe, entre outras, as especies seguintes:

* *Erysiphe alphitoides*
* *Erysiphe betae*
* *Erysiphe brunneopunctata*
* *Erysiphe cichoracearum*
* *Erysiphe cruciferarum*
* *Erysiphe fernandoae*
* *Erysiphe flexuosa*
* *Erysiphe heraclei*
* *Erysiphe michikoae*
* *Erysiphe pisi*
* *Erysiphe polygoni*
* *Erysiphe syringae*

### Listas máis completas de especies 
Para listas máis completas das especies, ver:
* *Erysiphe*, en *Catalogue of Life*, 24-02-2020.  (Consultado o 28 de abril de 2020).
* *Erysiphe* R. Hedw. ex DC. 1805, en *Species Fungorum*.  (Consultado o 28 de abril de 2014).
* *Erysiphe* no NCBI. (Consultado o 28 de abril de 2014).

### Antigas especies 
* *Blumeria graminis*
* *Uncinula necator*

## Sinónimos 
Ademais de polo nome actualmente válido, o xénero coñeceuse tamén polos sinónimos:

**Alphitomorpha* Wallr. 1819
**Erysibe* Wallr. 1833
**Erysibe* Wallr. 1833
**Uncinula* Lév. 1851
**Calocladia* Lév. 1851
**Tigria* Trevis. 1853
**Erysiphella* Peck 1876
**Uncinulella* Hara 1936
**Orthochaeta* Sawada 1943
**Linkomyces* Golovin 1958
**Ischnochaeta* Sawada 1959
**Salmonomyces* Chidd. 1959
**Medusosphaera* Golovin & Gamalizk. 1962
**Bulbouncinula* R.Y. Zheng & G.Q. Chen 1979
**Uncinuliella* R.Y. Zheng & G.Q. Chen 1979
**Furcouncinula* Z.X. Chen 1982
**Setoerysiphe* Y. Nomura 1984
**Bulbomicrosphaera* A.Q. Wang 1987

## Notas 
## Véxase tamén 
### Bibliografía 
* Alexopolous, C. J.; Mims, Charles W. & Blackwell, M. (2004): *Introductory Mycology* 4th ed. Hoboken, New Jersey, USA: John Wiley & Sons. ISBN 978-0-4715-2229-4.
* Glawe, D. A. (2006): Synopsis of genera of Erysiphales (powdery mildew fungi) occurring in the Pacific Northwest. *Pacific Northwest Fungi* **1** (12): 1-27. 
* Saenz, Gregory S. & Taylor, John W. (1999): "Phylogeny of the Erysiphales (powdery mildews) inferred from internal transcribed spacer ribosomal DNA sequences". *Canadian Journal of Botany* **77** (1): 150-168.

### Outros artigos 
* Ascomicetos
* Erisifales

### Ligazóns externas 
* Order Erysiphales (powdery mildews) University of Winnipeg .
Kim Källström

**Kim Mikael Källström**, nado en Sandviken o 24 de agosto de 1982, é un exfutbolista sueco. Xogaba de centrocampista e foi internacional coa selección sueca.

## Palmarés 
**Djurgårdens IF**
* Allsvenskan (2): 2002, 2003
* Svenska Cupen (1): 2002

**Olympique de Lión**
* Ligue 1 (2): 2006–07, 2007–08
* Coupe de France (2): 2007–08, 2011–12
* Trophée Des Champions (2): 2006, 2007

**Arsenal**
*FA Cup: 2013–14

## Notas 
## Véxase tamén 
### Ligazóns externas 
* Perfil en Soccerbase.com 
* Perfil na Federación Sueca de Fútbol
Indian Horse (filme)

***Indian Horse*** é un filme canadense de 2017 dirixido por Stephen Campanelli e escrito por Dennis Foon. e estreouse nos cinemas do Canadá no 2018.

É unha adatación da novela *Indian Horse*, O filme aborda a historia das escolas residencias do Canadá. Está protagonizado por Sladen Peltier no papel de Saul con 6 anos, Forrest Goodluck como Saul con 15 anos e Ajuawak Kapashesit como Saul con 22 anos, así como Edna Manitowabi, Evan Adams, Michiel Huisman, Michael Murphy e Martin Donovan nos papeis secundarios.

## Personaxes 
* Sladen Peltier como Saul Indian Horse (con 6 anos)
* Forrest Goodluck como Saul Indian Horse (con 15 anos)
* Ajuawak Kapashesit como Saul Indian Horse (con 22 anos)
* Martin Donovan como Jack Lanahan
* Edna Manitowabi como Naomi
* Michael Lawenchuk como Fred Kelly
* Will Strongheart como Virgil
* Tristen Marty-Pahtaykan como Buddy Blackwolf
* Vance Banzo como Ernie Jack
* Michael Murphy como Padre Quinney
* Michiel Huisman como Padre Gaston

## Notas 
## Véxase tamén 
### Ligazóns externas 
*
Playing for Time

***Playing for Time*** é un telefilme de 1980 producido por CBS e escrito por Arthur Miller. Baséase na autobiografía da músico Fania Fénelon, *The Musicians of Auschwit*. Está protagonizado por Vanessa Redgrave no papel de Fénelon. *Playing for Time* baséase nas experiencias de Fénelon como prisioneira no campo de concentración de Auschwitz, onde ela e un grupo de música interpretaban pezas clásicas para os seus captores.

Foi o derradeiro filme dirixido por Daniel Mann. Partes do mesmo foron dirixidas por Joseph Sargent, mais só Mann apareceu acreditado como director.

## Personaxes 
* Vanessa Redgrave como Fania Fénelon
* Jane Alexander como Alma Rosé
* Maud Adams como Mala Zimetbaum
* Christine Baranski como Olga
* Robin Bartlett como Etalina
* Marisa Berenson como Elzvieta
* Verna Bloom como Paulette
* Donna Haley como Katrina
* Lenore Harris como Charlotte
* Mady Kaplan como Varya
* Will Lee como Shmuel
* Anna Levine como Michou
* Shirley Knight como SS-Lagerführerin Maria Mandel
* Viveca Lindfors como Frau Schmidt
* Max Wright como Doutor das SS Joseph Mengele
* Melanie Mayron como Marianne
* Marcell Rosenblatt como Giselle
* Martha Schlamme como muller do tren

## Véxase tamén 
### Ligazóns externas 
*